Di Iityuopian Zayan Kaptik Choch a wana di manshan a di Rastafarai muuvment we florish ina Jumieka ah weh ingkaapariet ina Flarida ina 1975. Memba a di muuvment se ibies pah Maakos Gyaavi tiichin ah deh se deh yuuz gianja az di Rastafarai sakriment.

Ispanyuola (fram di Panish La Española) a di sekan bigis ah di mos papiulos ailan a di Kiaribiyan, we de bitwix Kyuuba tu di wes an Puoto Riiko tu di iis. Ide dairekli ina di orikien belt. Di ripoblik a Ieti hakiupai di westan toerd ah di Daminikan Ripoblik di iistan tuu-toerd a di ailan. Krixtifa Kolombos fos lan pan di ailan ina di westan paat (waa paat a Ieti nou), pah Disemba 5, 1492, ah pan ih sekan joerni ina 1493 tu di iistan paat a di ailan, we im mek di fos Panish kalani ina di Nyuu Wol.

Rong 950 KI, di piipl a di Meilakan kolcha sekl pah buot di kuos ah di intiiria a Jumieka, aida bai abzaab di Ostionaid piipl ar kuo-inabit di ailan wid dem. Di Taino kolcha divelop pah Jumieka rong 1200 KI.[1]

Barcones a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 33 inabitant.

Di Yunaitid Stiet a Amoerka (kamanli refa tu az di Yunaitid Stiet, di U.S., di USA, ar Moerka) a wah fedaral kanstitiushanal ripoblik kampraiz a fifti stiet, wahn fedaral dischrik ahn 16 terichries. Di konchri sitiet muosli ina senchral Naat Amoerka, we i faati-iet kantigyuos stiet ahn Washintan D.C. di kiapital distrik, de bitwiin di Pasifik ahn hAtlantik Uoshan, buoda bai Kianada tu di naat ahn Mexiko tu di sout. Di stiet a hAlaska de ina di naatwes a di kantinent, wid Kianada tui hiis ahn Rosha tu di wes kraas di Bierin Schriet. Di stiet a Awayi a wahn haachipelago ina di migl-Pasifik. Di konchri haalso pozes sebral teritori, ar insiula yeria, kyata-kyata roun di Kyaribiyan ahn Pasifik. Di U.S. a di toerd-laajis konchri baka Rosha ah Kianada wid a ieria a 9,826,675 skwier kilamita, ah av di toerd aies papilieshan ina di woerl. Dem a wahn a di muos rieshali, etnikali ahn kolchrali daivers konchri dem ina di woerl kaazn seh uol iip a piipl maigriet frah difran-difran konchri go liv de. Di jaagrafi ah klaimit a di Yunaitid Stiet wel-daivers tu so di konchri av nof-nof viraiati a wail-laif.

Raim a repitishan a simila soun (ar di siem soun) ina tuu ar muo wod, muostaim ina di fainal silibl ina lain ina puoym ah sang. Di wod raim azwel a pars pro toto (""paat we tek fi di wuol"") we miin wah shaat puoym, laka raimin koplet ar adaels briif raimin puoym laka noersri raim.